Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Благица Пирова со службена легитимација број 0002, Томислав Цветковски со лиценца за инспектор со сериски број 49181002 и Мијалче Стојанов со службена легитимација број 0008, изврши редовен инспекциски надзор над субјектот на инспекциски надзор ЈУ Центар за социјална работа Ресен со седиште на ул.,,Ленинова ,,бб Ресен, застапуван од Директорот Љупчо Димитриевски и со Записник ИП1 број 16-310 од 13.09.2021 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020,311/2020 и 163/2021,) го донесе следното

**Р Е Ш Е Н И Е**

Се наредува на Љупчо Димитриевски, Директор на ЈУ Центар за социјална работа Ресен (во натамошниот текст:Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот, во диспозитивот на решението за ставање на лице под старателство по службена должност, да ја внесува и обврската, а доколку лицето има имот да го известува и надлежниот орган кој ги води книгите за евиденција на недвижностите, согласно член 141 став 2 од Законот за семејство.

2. Во случaj кога Центарот старателската функција ја врши непосредно, старателската должност да ја доверува на стручно лице, а не на административен службеник вработен во Центарот, согласно член 138 од Законот за семејство.

3. Извештајот што го доставува старателот за својата работа секоја година за лицето под старателство, да содржи податоци за управување и располагање со имотот на лицето под старателство и за сите приходи и расходи на лицето под старателство во изминатата година, како и за крајната состојба на неговиот имот, согласно член 147 и 151 од Законот за семејството.

4. Центарот, за лицето Ѓ. Ш. ставено под старателство со решение бр. 08-77, да направи преиспитување на одобрението за старателот во поглед на располагањето и управувањето со имотот, односно со правата на лицето под старателство и да ја преиспита намената и висината на одобрените парични средства, односно да врши надзор над нивната употреба согласно член 147 од Законот за семејството.

5. Центарот во постапката за ставање на малолетно лице под старателство, по службена должност да бара податоци од надлежниот орган кој ги води книгите за евиденција на недвижностите за двајцата родители на малолетното лице, согласно член 141 од Законот за семејството.

**Рокот за извршување на изречените инспекциски мерки изнесува 30 дена од приемот на решението и постојано**

6. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

7. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита, Благица Пирова со службена легитимација број 0002, Томислав Цветковски со лиценца за инспектор со сериски број 49181002 и Мијалче Стојанов со со службена легитимација број 0008, изврши редовен инспекциски надзор над субјектот на инспекциски надзор ЈУ Центар за социјална работа Ресен со седиште со седиште на ул.,,Ленинова ,,бб Ресен, застапуван од Директорот Љупчо Димитриевски и составија Записник бр.16-310 од 13.09.2021 година, во кој се констатирани недостатоци и неправилности во предметите на лица ставени под старателство.

Фактичката состојба е утврдена врз основа на увид во списите во предметите на лица ставени под старателство.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Жалбата се таксира со 250,00 денари административни таксени марки и се поднесува во два примероци.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-310 од 13.09.2021 година .

Инспектори за социјална заштита:

Благица Пирова

Томислав Цветковски

Мијалче Стојанов